Ola Kamara

Ola Williams Kamara (født 15. oktober 1989) er en norsk fotballspiller som spiller for den svenske klubben .

Han har tidligere spilt for bl.a. , , , ,  og D.C. United.

Kamara er halvt sierraleonsk og halvt norsk og har vokst opp i Oslo. Han spilte opprinnelig i Frigg, men gikk som junior til Stabæk. Han fikk sin debut for Stabæk da han var 16 år og kunne registrere flere innhopp mot slutten av 2006-sesongen. I 2007 var han utleid til Hønefoss. Han fikk ikke ny kontrakt med Stabæk i 2009, og reiste etter hvert videre til Strømsgodset. Her startet han som reserve, men spilte seg til fast plass halvveis i 2010-sesongen etter at klubben solgte Marcus Pedersen. Kamara scoret 1-0-målet i Strømsgodsets cupfinaleseier mot Follo 14. november 2010.

Etter at kontrakten med Strømsgodset utløp etter 2012-sesongen, valgte han å forlate klubben. Han signerte for SV Ried og gikk umiddelbart til 1860 München på lån 20. januar 2013. 27. juli 2013 ble det klart at han gikk tilbake til Strømsgodset på lån ut 2013-sesongen. I sin første kamp etter comebacket i godsettrøya scoret han hattrick mot Hønefoss BK, det første målet kom etter ett minutts spill. Kamara scoret 12 mål på 14 kamper i høstsesongen og var sterkt delaktig i å sikre Strømsgodset seriemesterskapet. 27. januar 2014 ble han klar for Austria Wien og skrev under en kontrakt på ett og et halvt år.

28. januar 2015 meldte Molde at de hadde signert Kamara på et lån ut sesongen 2015, med opsjon på kjøp.

Kamara er norsk mester i fotball for junior (G-19) i 2008 for Stabæk og scoret også i finalen mot Viking. Han medvirket i den norske dokumentarfilmen Jenter fra 2007.

Landslagskarriere 
Kamara har vært i troppen for U16-, U17- og U18-landslagene for Norge. Den 11. oktober 2013 debuterte han for det norske  i VM-kvalifiseringskampen mot .

Referanser

Eksterne lenker 
 
 Profil på altomfotball.no
 Profil hos Strømsgodset

Norske fotballspillere
Norske landslagsspillere i fotball for herrer
Fotballspillere for Frigg Oslo FK
Fotballspillere for Stabæk Fotball
Fotballspillere for Hønefoss BK
Fotballspillere for Strømsgodset TF
Fotballspillere for SV Ried
Fotballspillere for TSV 1860 München
Fotballspillere for FK Austria Wien
Fotballspillere for Molde FK
Fotballspillere for Columbus Crew
Fotballspillere for Los Angeles Galaxy
Fotballspillere for Shenzhen FC
Fotballspillere for D.C. United
Fotballspillere for BK Häcken
Norske fotballspillere i Østerrike
Norske fotballspillere i Tyskland
Norske fotballspillere i USA
Norske fotballspillere i Kina
Norske fotballspillere i Sverige
Norgesmestere i fotball
Personer fra Oslo